ওদের দেখলে সেই ভয়ঙ্কর দৃশ্য ভেসে ওঠে
বরগুনার আলোচিত রিফাত শরীফ হত্যা মামলায় জেলা দায়রা জজ মো. আছাদুজ্জামানের আদালতে মঙ্গলবার ৩ জনের সাক্ষ্য ও জেরা সম্পন্ন হয়েছে। মামলার বাদী দুলাল শরীফের আপন দুই ভাই আবদুল আজিজ শরীফ ও আবদুস সালাম শরীফ এবং ঘটনার প্রত্যক্ষ্যদর্শী ইদ্রুসুল আলমের সাক্ষ্য রেকর্ড করা হয়েছে। এছাড়া শিশু আদালতেও রিফাত শরীফের মা ডেইজি বেগমসহ দু’জন সাক্ষ্য দিয়েছেন। সাক্ষ্যে তিনি বলেছেন, আসামিদের দেখলেই সন্তানকে কোপানোর সেই ভয়ঙ্কর দৃশ্য চোখের সামনে ভেসে ওঠে।







শিশু আদালতে রিফাতের মায়ের কান্না : রিফাত শরীফ হত্যা মামলায় মঙ্গলবার শিশু আদালতে সাক্ষ্য দিয়েছেন রিফাত শরীফের মা ডেইজি বেগম ও তার চাচাতো বোন নুসরাত জাহান অনন্যা। শিশু আদালতের বিচারক মো. হাফিজুর রহমান সাক্ষ্য রেকর্ড করেন। পরে তাদের ১০ জন আইনজীবী জেরা করেন। মঙ্গলবার সকালে বরগুনা কারাগার থেকে আসামি রিশান ফরাজী, রিফাত হাওলাদার, আবু আবদুল্লাহ, অলি উল্লাহ, জয় চন্দ্র সরকার, মো. নাঈম, তানভীর হোসেন, নাজমুল হাসান, রাকিবুল হাসান নিয়ামত, সাইয়েদ মারুফ ও রাতুল সিকদারকে আদালতে আনা হয়। এছাড়া জামিনে থাকা প্রিন্স মোল্লা, মারুফ মল্লিক ও আরিয়ান শ্রাবণও উপস্থিত হয়। দুপুর ২টায় বাদীর স্ত্রী ডেইজি বেগম আদালতে ছেলে হত্যার বর্ণনা দিতে গিয়ে হাউমাউ করে কেঁদে ওঠেন। তিনি বলেন, হে আল্লাহ আমাকে আর কত পরীক্ষা করবা। পরে সাক্ষ্য দেন রিফাতের আপন চাচাতো বোন নুসরাত জাহান।

বরগুনার আলোচিত রিফাত শরীফ হত্যা মামলায় জেলা দায়রা জজ মো. আছাদুজ্জামানের আদালতে মঙ্গলবার ৩ জনের সাক্ষ্য ও জেরা সম্পন্ন হয়েছে। মামলার বাদী দুলাল শরীফের আপন দুই ভাই আবদুল আজিজ শরীফ ও আবদুস সালাম শরীফ এবং ঘটনার প্রত্যক্ষ্যদর্শী ইদ্রুসুল আলমের সাক্ষ্য রেকর্ড করা হয়েছে। এছাড়া শিশু আদালতেও রিফাত শরীফের মা ডেইজি বেগমসহ দু’জন সাক্ষ্য দিয়েছেন। সাক্ষ্যে তিনি বলেছেন, আসামিদের দেখলেই সন্তানকে কোপানোর সেই ভয়ঙ্কর দৃশ্য চোখের সামনে ভেসে ওঠে।